Súradnice: 48°43′25″S 21°15′51″V﻿ / ﻿48,723662°S 21,264182°V﻿ / 48.723662; 21.264182

**Mestský park** je najväčší verejný park v Košiciach v mestskej časti Staré Mesto. Nachádza sa medzi ulicami Staničné námestie, Štefánikova ulica, Thurzova ulica, a Rumanova ulica.

Poloha
------

Na strane zo Śtefánikovej ulice sa nachádza Jakabov palác, pri ktorom vedie malebný most, zvaný *Most Lásky*. Zo strany Staničného námestia, ho obklopuje Železničná stanica Košice a autobusová stanica. V Mestskom parku sa nachádza fontána, jazierko, množstvo miest na sedenie a relax, venčovisko pre psov, ale aj *Hudobný altánok* a Letné kúpalisko Mestskej plavárne. Mestský park slúži predovšetkým na oddych no taktiež pre usporadúvanie kultúrnych podujatí alebo kulinárskych festivalov.

História
--------

Park bol založený v 60. rokoch 19. storočia medzi *Mlynským jarkom* a Hornádom (dnes železničnou stanicou a centrom mesta).

Koncom 18. storočia sa tu nachádzali kúpele s prameňom minerálnej železitej vody, ktoré tu fungovali až do konca 19. storočia. Kúpele boli nahradené novými parnými a vaňovými kúpeľmi na Drevnom trhu.

V 70. rokoch 20. storočia bol mierne redukovaný v prospech nových komunikačných spojení hlavne v predstaničnom priestore. Hlavná parková promenáda, ktorá spája mesto so železničnou stanicou bola postavená tiež v 60. rokoch 19. storočia.

V parku sa nachádza aj elegantný pavilón švajčiarskeho štýlu, ktorý bol postavený v roku 1857 pre cisársky pár Františka Jozefa a jeho manželku Alžbetu. V roku 1909 tu bola postavená budova Korčuliarskeho a tenisového pavilónu v secesnom slohu podľa projektu prešovského rodáka Júliusa Sandyho. Aktuálne v západnej časti parku prebieha výstavba nového hotela s názvom Parkhotel Villa Sandy\*\*\*\*\*, ktorý je pomenovaný práve po tomto architektovi.

V medzivojnovom období sa v parku nachádzala *Nádražná reštaurácia*, stredisko Slovenskej rady pre cudzinecký ruch s turistickou kanceláriou a ubytovaním. V roku 1937 tu vzniklo Mestské kúpalisko a v roku 1962 sa tu podľa plánov architekta Ladislava Greča bola postavená krytá plaváreň.

V 90. rokoch 20. storočia tu bolo zriadené jazierko s umelým potôčikom a obnovený hudobný altánok, ktorý bol postavený v roku 1885 podľa plánu mestského staviteľa Júliusa Poschla.

Posledná rekonštrukcia a revitalizácia v rámci projektu Európske hlavné mesto kultúry prebehla v roku 2013. Počas tejto rekonštrukcie parku tu pribudli nové lampy, workoutové ihrisko, lanovka, kamery, ihriská, informačné kiosky, vynovili aj historické jazierko pri kúpalisku, altánok, fontány, mostíky a ďalšie objekty. Po rekonštrukcii tu môžeme nájsť aj množstvo umeleckých diel od svetových umelcov ako *Slovo* od Dušana Zahoranského, *Pavilion* od amerického umelca Dana Grahama, ale taktiež aj staršie sochy, ktoré vznikli počas Medzinárodného sochárskeho sympózia v kove, ktoré usporiadali Východoslovenské železiarne Košice, v rokoch 1968 – 1971, zachovala sa napríklad socha z názvom *Východ Slnka*, ktorá je dielom japonského sochára Hiromi Akiyamu.

V mestskom parku sa pri železničnej stanici nachádza majestátny topoľ biely, ktorý je chránený podľa rozhodnutia ÚŽP Košice, 238/91-Bb pre vedecko-výskumný, náučný a kultúrno-výchovný význam.

V druhej polovici 20. storočia tu boli odhalené pamätníky – Pamätník Mjr. Ľudovítovi Kukorellimu a Pamätník Generála Petrova. V januári 2018, tu bol osadený nerezový pamätník Bjørnstjerne Bjørnsona.

V rokoch 2012 až 2015 sa začala rekonštrukcia starej schátranej budovy bývalej košickej krytej plavárne, ktorú premenili na halu umenia Kunsthalle. Vznikol tak polyfunkčný priestor, ktorý je určený súčasnému umeniu, na organizovanie medzinárodných výstav a workshopov.

### Klzisko

V rokoch 1907 sa v parku začala výstavba secesného korčuliarskeho a tenisového pavilónu. Projekt bol dokončený na jeseň 1909. Severne od paviónu bolo zriadené nové klzisko. Klzisko spočiatku spravoval *Košický korčuliarsky a tenisový spolok*. V roku 1911 miesto spravoval *Mestský okrášľovací spolok* a dnes sa na tomto mieste nachádza Parkhotel Villa Sandy. V decembri 2021 sa na takmer tom istom mieste vybudovalo klzisko na zanedbanej betónovej ploche. V lete bude táto plocha využívaná ako streetballové ihrisko a miesto na konanie rôzne podujatí. Investícia do projektu je vo výške 630-tisíc eur.

Galéria
-------

* Umelý potôčik vedúci do fontányUmelý potôčik vedúci do fontány
* Pešia zóna smerujúca ku Železničnej staniciPešia zóna smerujúca ku Železničnej stanici
* Bývalý korčuliarsky pavilónBývalý korčuliarsky pavilón
* Vchod do parku z Mlynskej uliceVchod do parku z Mlynskej ulice
* Časť parkuČasť parku

Referencie
----------

1. ↑   *Pamiatkový objekt – podrobnosti* [online]. Bratislava: Pamiatkový úrad SR, [cit. 2019-04-29]. Dostupné online.
2. 1 2 3 4 5 6 7  LUXOVÁ, Michaela. *Poznáte unikáty Mestského parku? Priblížime vám ich* [online]. Košice: kosicednes.sk, 2017-01-18, [cit. 2021-01-18]. Dostupné online.
3. ↑  Ministerstvo životného prostredia SR. *Topoľ biely v Mestskom parku - Katalóg chránených stromov* [online]. Košice: enviroportal.sk, 1991-10-02, [cit. 2021-01-18]. Dostupné online. Archivované 2021-05-18 z originálu.
4. ↑  KOLCUN, Milan; ČERMÁKOVÁ, Judita. Pred 77 rokmi oslobodil Košice, po sovietskom generálovi pomenovali park i ulicu. *SME* (Bratislava: Petit Press), 2022-01-18. Dostupné online [cit. 2022-01-19]. ISSN 1335-4418.
5. ↑  VARGOVÁ, Jana. *Pamätník B. Björnsona osadili v Mestskom parku* [online]. Košice: kosicednes.sk, 2018-01-09, [cit. 2021-01-18]. Dostupné online. Archivované 2021-01-17 z originálu.
6. ↑  KETURIST. *Mestský park v Košiciach* [online]. Košice: keturist.sk, [cit. 2021-01-18]. Dostupné online.
7. ↑  JESENSKÝ, Mikuláš. Klzisko sa vracia do Mestského parku. Foto Miroslav Vacula; Grafická úprava Jozef Korbel. *Košice v skratke – informačný mesačník Mesta Košice* (Košice: Mesto Košice), 12 2021, ročník 1,  12, s. 10. ISSN 2729-837X.
8. ↑  GÉCZIOVÁ, Katarína; ČERMÁKOVÁ, Judita. Návrat korčuliarov do Mestského parku je na dohľad. Košiciam to môže pokaziť pandémia. *SME* (Bratislava: Petit Press), 2021-12-03. Dostupné online [cit. 2021-12-08]. ISSN 1335-4418.

Iné projekty
------------


|  |  |
| --- | --- |
| Portal | Košický portál |

Commons
* Spolupracuj na Commons Commons ponúka multimediálne súbory na tému **Mestský park (Košice)**

| * z
* d
* u
Turistické zaujímavosti Košíc |
| --- |
| Sakrálne stavby | 
* Dóm svätej Alžbety
* Kaplnka svätého Michala
* Kostol svätého Antona Paduánskeho
* Kostol Svätého Ducha
* Evanjelický kostol
* Chrám Narodenia presvätej Bohorodičky
* Dominikánsky kostol
* Premonštrátny kostol
* Uršulínsky kostol
* Kalvínsky kostol
* Kostol Sedembolestnej Panny Márie
* Kostol Krista Kráľa
* Kostol Kráľovnej pokoja
* Kostol svätého Mikuláša z Kožuchoviec
* Morová kaplnka svätej Rozálie

 | Dóm svätej AlžbetySpievajúca fontánaHlavná ulicaČermeľská železnicaMestský park |
| Hrady | 
* Košický hrad

 |
| Archeologickéa prírodné zaujímavosti | 
* Košická citadela
* Košické mestské opevnenie
* Mestský park
* Park na Hlavnom námestí
* Park na Drevnom trhu
* Park Moyzesova
* Park Komenského

 |
| Múzeá a galérie | 
* Východoslovenské múzeum
* Slovenské technické múzeum
* Archeologické múzeum
* Múzeum Vojtecha Löfflera
* Východoslovenská galéria

 |
| Paláce | 
* Jakabov palác
* Andrášiho palác
* Čákiho-Dezőfiho palác
* Palác Spišskej komory
* Hadik-Barkóciho palác
* Pongrácovsko-forgáčovský palác

 |
| Stĺpy a fontány | 
* Immaculata
* Spievajúca fontána
* Fontána znamení
* Čermeľský potôčik
* Fontána v Mestskom parku
* Fontána pri kaplnke sv. Michala

 |
| Ostatné zaujímavosti | 
* Hlavná ulica
* Zoologická záhrada
* Botanická záhrada
* Košický zlatý poklad
* Čermeľská železnica
* Technická univerzita
* Stará radnica
* Kunsthalle
* Medzinárodný maratón mieru
* Steel Aréna

 |